A4-0220/95

Απόφαση σχετικά με την κοινή θέση που ενέκρινε το Συμβούλιο εν όψει της έγκρισης της απόφασης του Ευρωπαϊκού Κοινοβουλίου και του Συμβουλίου περί συνόλου προσανατολισμών σχετικά με τα διευρωπαϊκά δίκτυα στον τομέα της ενέργειας (C4-0278/95 - 94/0009(COD))

(Διαδικασία συναπόφασης: δεύτερη ανάγνωση)

Το Ευρωπαϊκό Κοινοβούλιο,

- έχοντας υπόψη την κοινή θέση του Συμβουλίου C4-0278/95 - 94/0009(COD),

- έχοντας υπόψη τη γνωμοδότησή του σε πρώτη ανάγνωση ((EE C 151 της 19.06.1995, σελ. 228)) επί της πρότασης της Επιτροπής προς το Κοινοβούλιο και το Συμβούλιο COM(93)0685 ((ΕΕ C 72 της 10.03.1994, σελ. 15)),

- έχοντας υπόψη την τροποποιημένη πρόταση της Επιτροπής CΟΜ(95)0226

((ΕΕ C 205 της 10.08.1995, σελ. 6))- έχοντας υπόψη το άρθρο 189 Β, παράγραφος 2, της Συνθήκης ΕΚ,

- έχοντας υπόψη το άρθρο 72 του Κανονισμού του,

- έχοντας υπόψη τη σύσταση για τη δεύτερη ανάγνωση της Επιτροπής Έρευνας, Τεχνολογικής Ανάπτυξης και Ενέργειας (A4-0220/95),

1. τροποποιεί ως ακολούθως την κοινή θέση[semigr ]

2. καλεί την Επιτροπή να αποφανθεί ευνοϊκά επί των τροπολογιών του Κοινοβουλίου στη γνωμοδότηση που καλείται να συντάξει σύμφωνα με το άρθρο 189Β, παράγραφος 2, εδάφιο δ) της Συνθήκης ΕΚ[semigr ]

3. καλεί το Συμβούλιο να εγκρίνει όλες τις τροπολογίες του Κοινοβουλίου, να τροποποιήσει αναλόγως την κοινή θέση του και να εγκρίνει οριστικώς την πράξη[semigr ]

4. αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.

(Τροπολογία 1)

Αιτιολογική σκέψη 3α) (νέα)

>Κείμενο μετά την ψηφοφορία στο ΕΚ>

Εκτιμώντας ότι πρέπει να καταβληθούν προσπάθειες όσον αφορά το σχεδιασμό, την ανάπτυξη και την κατασκευή των ζεύξεων που σήμερα λείπουν από τα διευρωπαϊκά δίκτυα για τη μεταφορά ενεργειακών προϊόντων, προκειμένου να εξασφαλισθεί ότι οι ζεύξεις αυτές θα είναι όσο το δυνατόν μικρότερων διαστάσεων και στην καταλληλότερη τοποθεσία, λαμβανομένων υπόψη των οικονομικών παραγόντων[semigr ]

(Τροπολογία 6)

Άρθρο 6, παράγραφος 3, πρώτο εδάφιο

>Αρχικό κείμενο>

3. Κάθε αίτηση εκ μέρους κράτους μέλους ή της Επιτροπής για ενημέρωση του παραρτήματος, υποβάλλεται από την Επιτροπή και εγκρίνεται σύμφωνα με τη διαδικασία του άρθρου 9.

>Κείμενο μετά την ψηφοφορία στο ΕΚ>

3. Κάθε αίτηση εκ μέρους κράτους μέλους ή της Επιτροπής για ενημέρωση του παραρτήματος, εξετάζεται από την επιτροπή του άρθρου 9, υποβάλλεται από την Επιτροπή και εγκρίνεται σύμφωνα με τη διαδικασία του άρθρου 129 Δ, πρώτο και δεύτερο εδάφιο της Συνθήκης ΕΚ.

(Τροπολογία 2)

Άρθρο 9

>Αρχικό κείμενο>

1. Η Επιτροπή επικουρείται από μια επιτροπή την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.

>Κείμενο μετά την ψηφοφορία στο ΕΚ>

1. Η Επιτροπή επικουρείται από μια επιτροπή συμβουλευτικού χαρακτήρα την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.

>Αρχικό κείμενο>

2. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Αποφασίζει με την ειδική πλειοψηφία που προβλέπεται στο άρθρο 148, παράγραφος 2 της Συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

>Κείμενο μετά την ψηφοφορία στο ΕΚ>

2. Ο αντιπρόσωπος της Επιτροπής υποβάλλει στην εν λόγω επιτροπή και στο Ευρωπαϊκό Κοινοβούλιο σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος, και, εάν χρειασθεί, προβαίνει σε ψηφοφορία. Η γνώμη καταχωρείται στα πρακτικά. Επιπλέον κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά. Τα πρακτικά διαβιβάζονται στο Ευρωπαϊκό Κοινοβούλιο. Η Επιτροπή λαμβάνει ιδιαίτερα υπόψη τη γνώμη της συμβουλευτικής επιτροπής και τις τυχόν παρατηρήσεις του Ευρωπαϊκού Κοινοβουλίου. Ενημερώνει την επιτροπή και το Ευρωπαϊκό Κοινοβούλιο για τον τρόπο με τον οποίο έλαβε υπόψη τις γνώμες τους.

>Αρχικό κείμενο>

3. α) Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής.

β) Όταν τα σχεδιαζόμενα μέτρα δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.

>Κείμενο μετά την ψηφοφορία στο ΕΚ>

3. Διαγράφεται

>Αρχικό κείμενο>

Εάν το Συμβούλιο δεν αποφασίσει εντός τριών μηνών από την ημερομηνία υποβολής της πρότασης σε αυτό, τα προτεινόμενα μέτρα θεσπίζονται από την Επιτροπή.

(Τροπολογία 4)

Παράρτημα, σημείο δ 14

>Αρχικό κείμενο>

δ 14. Περίμετρος της Βαλτικής: Δανία, Σουηδία, Φινλανδία, Εσθονία, Λεττονία, Λιθουανία, Λευκορωσία, Πολωνία, Γερμανία

>Κείμενο μετά την ψηφοφορία στο ΕΚ>

δ 14. Περίμετρος της Βαλτικής: Γερμανία, Πολωνία, Ρωσία (βαλτικές περιοχές), Εσθονία, Λεττονία, Λιθουανία, Σουηδία, Φινλανδία, Δανία και Λευκορωσία.

(Τροπολογία 5)

Παράρτημα, σημείο η 3 (νέο)

>Κείμενο μετά την ψηφοφορία στο ΕΚ>

η 3. Νορβηγία - Δανία -Σουηδία - Φινλανδία - Χώρες Βαλτικής: Συνδυασμένο Σκανδιναβικό και Βαλτικό Δίκτυο Φυσικού Αερίου